Antoine Semenyo

Antoine Serlom Semenyo (sündinud 7. jaanuaril 2000 Chelseas) on Inglismaal sündinud Ghana jalgpallur, kes mängib äärepoolkaitsja või ründajana Inglismaa Premier League'i klubis Bournemouth ja Ghana jalgpallikoondises.

Ta alustas klubikarjääri Bristol Citys. Selle põhimeeskonnas debüteeris ta Inglismaa esiliigas hooaja 2017/18 viimases mängus Sheffield Unitedi vastu. Enne seda oli ta hooaja 2017/18 teises pooles olnud laenul Inglismaa tugevuselt kuuenda liiga klubis Bath City. Hooaja 2018/19 esimeses pooles oli Semenyo Bristol Cityst laenul Inglismaa tugevuselt neljanda liiga klubis Newport County ja hooaja 2019/20 teises pooles Inglismaa tugevuselt kolmanda liiga klubis Sunderland. Püsivalt hakkas Semenyo Bristol City põhimeeskonnas mängima hooajal 2020/21. 13. märtsil 2021 lõi ta mängus Birmingham City vastu oma esimese värava Inglismaa esiliigas.https://uk.soccerway.com/players/antoine-semenyo/529560/ (vaadatud 22.1.2024) Hooajal 2021/22 lõi ta Inglismaa esiliigas kaheksa väravat ning valiti Bristol City hooaja parimaks noormängijaks.

2023. aasta jaanuaris siirdus ta 10 miljoni naelsterlingi eest Bournemoutih, kellega sõlmis nelja ja poole aasta pikkuse lepingu. Inglismaa kõrgliigas lõi ta esimese värava 30. aprillil 2023 mängus Leeds Unitedi vastu.

Ghana jalgpallikoondises debüteeris Semenyo 1. juunil 2022 Aafrika rahvaste karikavõistluste valikmängus Madagaskari vastu. Koondisekarjääri esimese värava lõi ta sama aasta 17. novembril sõprusmängus Šveitsi vastu.https://www.national-football-teams.com/player/87617/Antoine_Semenyo.html (vaadatud 22.1.2024) Ta on kuulunud Ghana koondisse 2022. aasta maailmameistrivõistlustel ja 2024. aasta Aafrika rahvaste karikavõistlustel.

 Viited 

 Välislingid 
 Profiil AFC Bournemouthi kodulehel
 "Antoine Semenyo: ‘I’ve watched Afcon all my life – it is bragging rights’". theguardian.com. 13.1.2024.

Kategooria:Ghana jalgpallurid
Kategooria:Bristol City FC mängijad
Kategooria:Sunderland AFC mängijad
Kategooria:AFC Bournemouthi mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:League Two mängijad
Kategooria:Sündinud 2000